CELEX: C2007/020/62
Language: fi
Date: 2007-01-27 00:00:00
Title: Asia F-143/06: Kanne 18.12.2006 — Continolo v. komissio

27.1.2007   
            
            
               FI
            
            
               Euroopan unionin virallinen lehti
            
            
               C 20/41
            
         Kanne 18.12.2006 — Continolo v. komissio
   (Asia F-143/06)
   (2007/C 20/63)
   Oikeudenkäyntikieli: ranska
   Asianosaiset
   
      Kantaja: Donato Continolo (Duino, Italia) (edustajat: asianajajat S. Rodrigues, C. Bernard-Glanz ja R. Albelice)
   
      Vastaaja: Euroopan yhteisöjen komissio
   Vaatimukset
   
               —
            
            
               kantajan eläkeoikeuksien myöntämisestä ja laskemisesta 3.1.2006 tehty komission päätös on kumottava sikäli kuin siinä hyvitetään 11.6.1981-1.3.1983 välisestä ajanjaksosta, jonka kantaja oli henkilökohtaisista syistä myönnetyllä virkavapaalla, palvelusaikana vain 1 vuosi, 5 kuukautta ja 6 päivää 1 vuoden 8 kuukauden ja 20 päivän asemesta
            
         
               —
            
            
               kantajan oikaisuvaatimuksen hylkäämisestä 5.9.2006 tehty komission päätös on kumottava
            
         
               —
            
            
               komissiolle on ilmoitettava riidanalaisten päätösten kumoamisen vaikutukset varsinkin saavutettuun prosenttiosuuteen nähden, jonka määräksi on tällä hetkellä vahvistettu 66,66666 % ja joka on laskettava uudelleen vuoden 1983 tammi- ja helmikuun huomioon ottamiseksi
            
         
               —
            
            
               vastaaja on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kantaja, joka on komission entinen virkamies, on ollut eläkkeellä 1.1.2006 alkaen. Kanteellaan hän riitauttaa eläkeoikeuksiensa myöntämisestä ja laskemisesta tehdyn komission päätöksen sikäli kuin tästä päätöksestä kantajan mukaan ilmenee, että oikeuksia, jotka hän oli saavuttanut henkilökohtaisista syistä myönnetyn virkavapaan aikana ja jotka hän oli saanut siirretyiksi yhteisöjen eläkejärjestelmään, ei ole kokonaan hyvitetty.
   Kantaja vetoaa yhtäältä luottamuksensuojan periaatteen ja hyvän hallinnon periaatteen loukkaamiseen sekä huolenpitovelvollisuuden laiminlyöntiin ja toisaalta ilmeiseen arviointivirheeseen ja perusteluvelvollisuuden laiminlyöntiin.